**Când trec pe străduța cea veche**

*Alex Dospina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când trec pe străduța cea veche,

Mă încearcă regrete adânci

Un ecou îmi sună-n ureche:

Sunt două decenii de-atunci.

Noi doi,ce frumoasă pereche,

Iubirea mișca din loc stânci,

Când trec pe străduța cea veche

Ma încearcă regrete adânci.

De-acum e o poveste străveche.

Câteodat' îmi dă inima brânci

Parcă sunt de un secol în zeghe

Și tanjesc o privire s-arunci,

Când trec pe străduța cea veche.